text: Voldsomt regnvejr rammer os
  08 juni 2011 kl. 14.23
  Paraply og gummistøvler skal afløse solhat og badesandaler, når et kraftigt regnvejr rammer.
   
  Der er udsigt til våde grillkul og kolde tæer, når solens stråler i aften bliver afløst af regn.
  Et område med kraftig regn og muligvis også torden og skybrud på vej op mod landet.
   
  Det skriver TV2's Vejrcenter, mens Danmarks Meteorologiske Institut (DMI) har udsendt varsel om skybrud for Jylland, på Fyn og på Vest- og Sydsjælland samt Lolland-Falster.
  Et område med kraftig regn rammer i aften, og det kan give over 30 millimeter regn i dele af landet.
   
  Det rammer først de sydlige egne, hvorfra det breder sig mod nord. Det er dog noget usikkert, hvor det vil regne mest.
  Selv om regnvejret ser ud til at passere op tværs gennem landet, kan det hurtigt ændre kurs.
  Flere prognoser har nemlig en lidt anden udvikling - og den kraftigste regn kan gå både lidt mere vestligt og lidt mere østligt.
  Alt tyder dog på, at Danmark rammes af det kraftige regnvejr, der lokalt kan give op til 50 millimeter regn.
  Desuden ventes det, at der stedvist kan forekomme skybrud. Skybrud er 15 millimeter regn eller mere på en halv time.
  